Vi købte i februar en HTC One Mini, her til August begynder sluk knappen så ikke at virke, vi sender den til reparation, og der bliver sagt at det kunne i sagtens se at det var normalt slid, og at telefonen ellers var i flot stand, og det skulle nok blive lavet. Vi får så en SMS fra jer om at telefonen var væskeskadet, og om i bare skal skrotte den. Og nej, naturligvis skal i ikke smide en telefon ud, som jeg har brugt mine surt optjente sparepenge på, og som jeg var glad for. Vi kræver så at få telefonen tilbage, da vores forsikring så gerne vil lave den. I mellem tiden har fået et billede af "væskeskaden", som forsikringen også får som de heller ikke forstår er en væskeskade, da der kun lige er antydningen af ir på hvad der er sluk-knappen, men fint de vil prøve at lave den. Det skal lige siges her, at vi passer godt på vores telefoner, og den har hele tiden været i cover, og har aldrig set noget der ligner væske. Telefonen kommer så tilbage fra jeres værksted, hvor at det er tydeligt at værkstedet havde regnet med at den skulle smides ud, da den er komplet ramponeret, panelerne forneden er lige bukket op med en skruetrækker, plastikrammen omkring telefonen er revnet i det ene hjørne, og der er masser af andre små ridser bl.a. ved ladestikket, der bærer tydeligt præg af en hårdhændet behandling. Det vil vi naturligvis ikke finde os i, og kræver at vi får en ny eller at den bliver sendt til reparation, medarbejderen der tager i mod medgiver at den ser ødelagt ud, og tilføjer at; hvis den havde haft de skader inden den blev sendt til reparation ville det være skrevet i servicerapporten, men der var intet skrevet ud over normalt slid. Så den bliver sendt til reparation igen, da vi sammen med medarbejderen håber at værkstedet vil erstatte telefonen. Efter lige omkring 14 dage, hvor jeg bla. har siddet i telefonkø i 44 min for at komme igennem til jeres kundeservice, kommer telefonen så tilbage. Denne gang i samme stand som før, og der står denne gang i servicerapporten at (på svensk, løst oversat): Retur uden reparation, tidligere skade, grov tabsskade, gammel skade. Som tidligere nævnt så passer vi godt på vores telefoner, så det her er jeg meget uforstående overfor, for det var absolut ikke denne stand telefonen blev leveret i, jeg regner jo ikke med at jeg skal dokumentere hvordan den ser ud inden jeg sender den til ind til jer. Jeg får så at vide at det kan i godt se, hvis det virkeligt forholdte sig sådan, så i vil gerne give mig en ny. Problemet er bare at nu laves telefonen ikke mere, og i kan ikke levere en lige som den, så jeg må få krediteret pengene eller vælge en ny tilsvarende. En tilsvarende er efter min mening en HTC One Mini 2. Jeg kommer så ind i butikken, og skal vælge en tilsvarende, men medarbejderen her inde kommer også frem til at det kan i ikke levere da den er udgået. Man vil heller ikke levere den en Mini 2 til samme pris, selvom jeg ellers synes det er tilsvarende, men jeg kan få lov til at betale differencen på 800 og det var der intet at gøre ved, selv om jeg giver udtryk for at det var der ingen rimelighed i. Jeg bliver ellers også spurgt til om jeg vil have et nyt abonnement, men her er jeg efterhånden så træt af situationen at jeg har rigtigt svært ved lige at få et tilbud om at få skifte abonnement, der bliver ellers lokket med at jeg så kan få telefonen godt 900 kr. billigere, men før, da jeg bare var udsat for almindelig dårlig service kunne jeg ikke få noget rabat. Men jeg får naturligvis betalt de penge, og får mig en ny telefon, der er tilsvarende. Men jeg synes ærligt talt ikke at der har været skyggen af god kundeservice her, og ventetiderne på alt er simpelthen helt utrolige, lige fra at skulle sidde i telefonkø i 44 stive minutter, og vente jeg ved ikke hvor mange dage snart på at få min ødelagte telefon tilbage. Jeg kan ikke beskrive hvor dårligt jeg føler mig behandlet, og jeg kan virkeligt ikke forstå "værkstedets" udmeldinger. Fremover har jeg utroligt svært ved at handle noget hos jer, eller anbefale jer.